

***Проект № BG05M9OP001-2.019-0014-C01 „Продължаваща подкрепа за деинституционализация на децата и младежите в Община Пловдив“***

**Община Пловдив търси да назначи лице на позицията „ТРУДОТЕРАПЕВТ“ за изпълнение по Проект „Продължаваща подкрепа за деинституционализация на децата и младежите в Община Пловдив“ по Оперативна програма“Развитие на човешките ресурски“ в Защитено жилище за пълнолетни лица с умствена изостаналост, находящо се в ж.к. Тракия**

**ТРУДОТЕРАПЕВТ**

**I. Основни изисквания за позиция Трудотерапевт**

• Да имат висше образование - завършена образователна степен „Бакалавър“;

• Да притежават сръчност, творчески умения и иновативност ;

• Желание и мотивация за работа с лица с интелектуални увреждания;

• Да притежават компютърна грамотност.

**Ще се счита за предимство:**

• Да имат практически опит в работа с уязвими лица или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

• Да имат професионален опит в областта на социалните, здравните или образователните дейности;

• Да познават нормативната уредба в областта на закрилата на детето, социалните услуги за деца и семейства;

• Да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**

• Изгражда и стимулира трудови и битови, творческите умения и навици на лица с интелектуални затруднения.

• Провеждане на групова и индивидуални занимания за настанените младежи за усвояване на умения за самостоятелен начин на живот в среда, близка до семейната;

• Организиране на оптимален режим на трудотерапия съобразен с индивидуалните възможности на лицата с умствена изостаналост. Преодоляване на функционални физически, психически и социални нарушения, като се използват оптимално наличните възможности.

• Оказва помощ на потребителите при общуване и поддържане на социални контакти

• Участва в обсъждането и планирането на дейностите на специалистите

**Срок на договора и работно време**: С одобрения кандидат ще бъде сключен срочен трудов договор до 30.06.2023 г., с 1 месец изпитателен срок. Работно време – 8 часа дневно.

**Размер на основната месечна заплата** : 1400 лв.

**II. Документи за кандидатстване:**

Заинтересованите кандидати следва да представят следните документи:

- заявление (по приложения образец);

- автобиография, с подробно описание на изискуемите квалификация и опит.

**III.Срок и начин за подаване на документи :**

Документите могат да се подават в деловодството на община Пловдив на адрес:  пл. „Ст. Стамболов“ №1, всеки работен ден (понеделник – петък) от 9.00 до 17.00 часа в рамките на 30 дневен срок от момента на качването. Кандидати, подали документи след изтичане на срока, няма да бъдат допуснати до участие.

**IV**. **Етапи на подбора:**

**Етап 1.** Преглед на кандидатурите по документи. Селектиране на кандидатите, отговарящи на критериите за образование и професионален опит

**Етап 2.** Провеждане на събеседване с допуснатите кандидати. Чрез структурираното интервю се проверяват мотивацията, деловите качества и личностовите качества.

**Етап 3.** Класиране на кандидатите и обявяване на резултатите.